Campionatul Mondial de Fotbal Rusia 2018 (Danemarca - Australia)

Campionatul Mondial de Fotbal Rusia 2018

Grupa C

Danemarca – Australia 1-1

Twitter Fifa World Cup

Twitter Fifa World Cup

ECHIPE

Danemarca: K. Schmeichel – Dalsgaard, Kjaer, Christensen, Larsen – Delaney, Schone, Eriksen – Poulsen (59, Braithwaite), Jorgensen (68, Cornelius), Sisto.

Antrenor: Age Hareide

Australia: Ryan – Risdon, Sainsbury, Milligan, Behich – Jedinak, Mooy – Leckie, Rogic (82, Irvine), Kruse (68, Arzani) – Nabbout (75, Juric).

Antrenor: Bert van Marwijk

Au marcat: Eriksen (7) / Jedinak (38-penalty)

Au dat-o la pace

Danemarca și Australia au remizat, scor 1-1, în cea de-a doua etapă a Grupei C din cadrul Campionatului Mondial din Rusia, disputată joi, la Samara. Nordicii au avut un start bun de meci și au deschis scorul încă din minutul 7, când Eriksen a marcat cu o execuție frumoasă din interiorul careului.

Australienii au reușit însă să egaleze până în pauză. În minutul 38, echipa de la Antipozi a primit o lovitură de la 11 metri, în urma intervenției VAR (arbitrajul video), stabilindu-se că Poulsen a comis henț în propriul careu. Penalty-ul a fost transformat de Jedinak.

Australia putea să dea lovitură în repriza secundă, dar șutul expediat de Aaron Mooy de la aproximativ 25 de metri a ocolit de puțin poarta, iar apoi portarul Kasper Schmeichel a salvat miraculos în două rânduri. În urma acestui rezultat, Danemarca a acumulat 4 puncte, în timp ce „cangurii” au doar unul.

MUGUR BĂILEȘTEANU

Etapa viitoare: Danemarca – Franța (26 iunie), Australia – Peru (26 iunie).

Contents